Obec Stožok , 962 12 Detva

Z Á P I S N I C A

z XVIII. riadneho zasadnutia Obecného zastupiteľstva

Dátum konania : 24.10.2013 o 17:00 hodine. 

Prítomní : podľa priloženej prezenčnej listiny

Program 

1. Otvorenie zasadnutia, určenie zapisovateľa

2. Schválenie programu OZ

3. Určenie overovateľov zápisnice, voľba  návrhovej komisie

4. Návrh VZN, ktorým sa upravuje prenajímanie nájomných bytov v Stožku 

5. Monitorovacia správa k 30.09.2013

6. Návrh VZN o miestnych daniach a miestnom poplatku na rok 2014

7. Návrh rozpočtu na roky 2014-2016

8. Zmluva o nájme nebytových priestorov- telekomunikačná ústredňa

9. Žiadosť o soc. výpomoc pre P. Gondáša

10. Žiadosť o dotáciu Program obnovy dediny

11. Žiadosť o dotáciu Kanalizácia a ČOV

12. Rôzne 

13. Záver


1. Otvorenie zasadnutia určenie zapisovateľa

Starostka v úvode XVIII. riadneho zasadnutia OZ všetkých prítomných privítala, skonštatovala,  že je prítomných 7 poslancov,     čím je    OZ uznášania schopné. Za  zapisovateľku  XVIII. zasadnutia OZ určila Martinu Hlaváčovú.

2.  Schválenie programu zastupiteľstva

Starostka poslancom prečítala program, ktorým sa má riadiť XVIII. riadne OZ. Pán poslanec Radoslav Melich doplnil žiadosť o súhlas so zriadením prevádzky predajne stavebného materiálu a zriadením skladu stavebného materiálu.

Poslanci schválili program OZ.

Za : 7

Proti :

-
Zdržal sa :   -

3. Určenie overovateľov zápisnice, voľba  návrhovej komisie

Za overovateľov zápisnice boli navrhnutí :  Peter Nôta, Ing. Jozef Petrinec

Za : 7  
Proti :

-
Zdržal sa :  - 

Do návrhovej komisie  boli navrhnutí : Mgr. Radoslava Búdová,  Radoslav Melich

Za : 7
 
Proti :
           -
Zdržal sa :   -

4. Návrh VZN, ktorým sa upravuje prenajímanie nájomných bytov v Stožku 

Poslanci schválili VZN o prenajímaní nájomných bytov v Stožku 

Za : 7
 
Proti :
           -
Zdržal sa :   -

5. Monitorovacia správa k 30.09.2013

Poslanci mailom obdržali monitorovaciu správu, ktorá sa robí raz ročne, informovala ekonómka obce Ing. Miroslava Sabolová, ktorá pripravila monitorovaciu  k 30.9.2013.

6.  Návrh VZN o miestnych daniach a miestnom poplatku na rok 2014

Obecné zastupiteľstvo  berie  na  vedomie  návrh  VZN o  miestnych  daniach a miestnom  poplatku na rok 2014. Starostka  informovala,  že  na  rok  2014 sa VZN nemenila ostávajú poplatky a dane podľa roku 2013. 

7. Návrh rozpočtu na roky 2014-2016

Nakoľko vláda ešte v tomto termíne neuviedla predbežnú sumu od ktorej sa môžeme odraziť, riadili by sme sa sumami takými, ako sme mali  rozpočtované  na  tento  rok. Čo  sa  týka  bežných výdavkov na rok 2014 navrhli sme ich v takom objeme ako pre rok 2013 a čo sa týka investičných akcií, to by som chcela prebrať dnes,  informovala starostka a  pokračovala  o  informovaní o podaní projektov Opravy Zvoničky, kde máme spoluúčasť 200€.  Projekt splaškovej kanalizácie na Pliešovskej (Psovskej) ulici, realizácia verejného osvetlenia v obci a Lanové centrum. Pri financovaní týchto projektov  bude  spoluúčasť  obce. Ďalej  starostka  informovala, že by sme z vlastných finančných prostriedkov mohli urobiť aj fasádu obecného úradu   do 10 000€  by sme sa mali zmestiť, skonštatoval pán poslanec Nôta. Ďalej  máme  vypracovanú projektovú dokumentáciu na opravu mosta pri pánovi Sľúkovi na Pliešovskej (Psovskej) ulici, plus obloženie kameňom. Starostka túto akciu dala rozložiť na 5 časti , aby sa to mohlo realizovať po etapách. Informovala, že by bolo lepšie to  urobiť  svojpomocne, nakoľko podľa rozpočtu to vychádza veľmi draho. Chceme  osloviť pána Jána Bohumeľa, koľko by to vyšlo. 

· Poslankyňa Ing. Andrea Nemcová navrhla dokončenie chodníka až na koniec dediny. Starostka odpovedala, že ak vybaví cestu, tak dokončíme aj chodník, chodník môžeme urobiť len v tom prípade, že nebudeme dávať prídlažbu. 

· Pán poslanec Radoslav Melich navrhol vyštrkovať cestu   na lazy do Slivkov – keď  zostanú  peniaze a  keby  sa  podarilo  zohnať  frézing, urobila  by sa  cesta ako  pri Hanesovcoch, pán poslanec Melich ešte pripomenul, že   by   štrk na opravu  cesty  potrebovali  aj  Brádňanovci,  ktorí   bývajú oproti pánovi Malatincovi. Starostka skonštatovala, že máme šotolinu, ak si dohodne dopravu, že mu ju môžeme dať. Ďalej sa pán poslanec Melich pýtal na prečistenie rigolov pri salaši, starostka skonštatovala, že oslovíme pána Nemca, aby rigoly vyčistil. Pán Melich ešte pripomenul, či by nebolo možné potiahnutie obecného rozhlasu do časti Slivkovci. Žiaľ táto investícia  je veľmi nákladná a nie je možné z rozpočtu obce ju zrealizovať.

8. Zmluva o nájme nebytových priestorov- telekomunikačná ústredňa

Starostka informovala o žiadosti, ktorá prišla zo Slovak Telekomu a.s., kde  uvádzajú,  že platnosť Zmluvy o nebytových priestoroch v objekte Obecného úradu v Stožku  končí 31.12.2013. Spoločnosť žiadala o predĺženie dodatkom č. 1, alebo novou  zmluvou, ktorej  návrh vypracujú. Cena prenájmu je 49€/štvrťrok, a touto žiadosťou  nás  aj   vyzvali  poslať finančné podmienky prenájmu. Poslanci  schválili  Zmluvu  o  nájme  nebytových   priestorov  - telekomunikačná ústredňa     s    návrhom 100€ / štvrťrok.

Za : 7
 
Proti :
           -
Zdržal sa :   -

9. Žiadosť o soc. výpomoc pre P. Gondáša

Starostka informovala, že sme tento rok už  Patrikovi Gondášovi pomohli  štrkom na dom. Poslanci schválili výpomoc v sume 300 € , ktorá sa mu vyplatí vtedy, keď donesie doklad o kúpe materiálu do domu. 

Za : 7
 
Proti :
           -
Zdržal sa :   -

10. Žiadosť o dotáciu Program obnovy dediny

Do konca mesiaca október sa odovzdáva žiadosť na Program obnovy dediny  s projektom opravy Zvoničky - spoluúčasť 200€.

11. Žiadosť o dotáciu Kanalizácia a ČOV

Starostka informovala o podaní žiadosti o dotáciu na splaškovú kanalizáciu  a ČOV na     Pliešovskej (Psovskej)  ulici podávanú na  Environmentálny fond.

12.Rôzne

· Starostka informovala o novej službe TEATRO FIBER TV a INTERNET, ktorú nám ponúka firma DTnet Detva s.ro. , jedná  sa  o  internet a televíziu. Starostka rozdala poslancom  letáky  a tiež hárky, kde majú zapísať, kto má o akú službu záujem. Po tomto prieskume a v prípade dostatočného počtu záujemcov, by firmy DT-Net mohla začať s realizáciou.

· Ďalej pani starostka  vyzvala poslancov, aby si prešli po svojich obvodoch a oslovili dôchodcov  za  účelom  zorganizovania  Jednoty  dôchodcov v Stožku a  tiež  za  mikulášske balíčky pre deti.

· Poslanec  Radoslav  Melich  doniesol Žiadosť o súhlas  so zriadením prevádzky  stavebnín predpokladaná doba do 30. 05.2014, ale  je  potrebné,  aby  boli doložené súhlasy  vlastníkov  susedných   pozemkov – stavby,  ktoré  môžu  byť  činnosťou   dotknuté. S danou žiadosťou   sa budeme   zaoberať na zastupiteľstve, keď pán Melich  donesie súhlasy vlastníkov okolitých pozemkov.

· Pani poslankyňa Anna Ďurišová sa vyjadrila, že nesúhlasí so zriadením Stavebnín z toho dôvodu že je na ulici neustály   neporiadok, vadia obyvateľom  kamióny. Pani poslankyňa Anna Ďurišová pripomenula, aby pán  Mário  Hukel odkryl  prípojky vodovodné aj plynové, ktoré  zahrnul v rámci svojho vjazdu. Taktiež sa   sťažovala   na opustený dom u  Hraškov, ktorý je vlastníctve Ing. Michalovského a vôbec sa nikto oň nestará – nekosí sa.

· Pán poslanec Ing. Jozef Petrinec,  navrhol  zmenu  dátumu  konania  sa  ďalšieho obecného zastupiteľstva. Poslanci sa nakoniec dohodli na strede 11.12.2013 o 17tej h. Pán  poslanec  ďalej  hovoril,  či  by sme nemali  mať  VZN o sociálnej výpomoci. Ing. Sivok skonštatoval, že je to  dané  zákonom  a  nie  je poskytnutá automaticky každému, kto o ňu požiada. Každú sociálnu výpomoc odsúhlasí obecné zastupiteľstvo a sú to väčšinou jednorázové výpomoci napr. pri pohrebe, dokončila starostka.

· Starostka ifnormovala aj o revíziách komínov, ktoré je nutné skontrolovať občanom. Poslancov vyzvala, aby si prešli po svojom obvode a skontrolovali v jednotlivých domoch. 

· Ďalej pripomenula neporiadok okolo  bytoviek,  zbytočné  kamene na tráve, smeti a burina okolo pozemku a odstránenie zápachu pri bytovkách  na Blatnej ulici, ktorý spôsobovalo vedro, ktoré bolo v kanáli a na ňom  sa zachytával všetok odpad.

· Ako posledné spomenula  Uvítanie do života, ktoré sa uskutoční koncom novembra

13. Záver 

Starostka  ukončila XVIII. riadne zasadnutie OZ a prítomným poďakovala za účasť.

Výpisy z  uznesení z XVIII. zasadnutia OZ dňa 24.10.2013

K bodu1,2,3, OZ prijíma uznesenie č. 194 /13 – OZ

O b e c n é  z a s t u p i t e ľ s t v o 

A/    S ch v a ľ u j e

1. Program ktorým sa bude riadiť XVIII. riadne zasadnutie OZ

2. Overovateľov zápisnice : Peter Nôta, Ing. Jozef  Petrinec 

3. Návrhovú komisiu: Mgr. Radoslava Búdová, Radoslav Melich


4. Zapisovateľa: Martina Hlaváčová

C/ B e r i e   n a   v e d o m i e

1. Kontrolu uznesení z predchádzajúceho OZ

K bodu 4/ OZ prijíma uznesenie č. 195/13 – OZ

O b e c n é  z a s t u p i t e ľ s t v o 

A/    S c h v a ľ u j e 

1. VZN o prenajímaní nájomných bytov v Stožku

K bodu 5 / OZ prijíma uznesenie č. 196/13 – OZ

O b e c n é  z a s t u p i t e ľ s t v o 

C/    B e r i e   n a   v e d o m i e

1. Monitorovaciu správu k 30.09.2013

K bodu 6 / OZ prijíma uznesenie č.197/13 – OZ

O b e c n é  z a s t u p i t e ľ s t v o 

C/    B e r i e   n a   v e d o m i e

1.Návrh VZN o miestnych daniach a miestnom poplatku na rok 2014

K bodu 7/ OZ prijíma uznesenie č. 198/13 – OZ

O b e c n é  z a s t u p i t e ľ s t v o 


B/    U k l a d á


1. Ekonómke obce Ing. Sabolovej zapracovať návrhy poslancov do rozpočtu  2014- 
2016.

C/    B e r i e   n a   v e d o m i e

1. Návrh  rozpočtu na roky 2014-2016

2. Vznesené diskusné pripomienky k rozpočtu 2014-2016

K bodu 8/ OZ prijíma uznesenie č. 199/13 – OZ

O b e c n é  z a s t u p i t e ľ s t v o

A/    S ch v a ľ u j e

1. Zmluvu o nájme nebytových priestorov – telekomunikačná ústredňa v objekte Obecného úradu Stožok,  za poplatok 100€ / štvrťrok, z dôvodu vyšších  nákladov  na energie.

K bodu 9/ OZ prijíma uznesenie č. 200/13 – OZ

O b e c n é  z a s t u p i t e ľ s t v o

A/    S ch v a ľ u j e   

1. Žiadosť o sociálnu výpomoc pre Patrika Gondáša v sume 300€ po doložení dokladov o zakúpení materiálu na opravu domu. 

K bodu 10/ OZ prijíma uznesenie č. 201/13 – OZ

O b e c n é  z a s t u p i t e ľ s t v o

C/    B e r i e   n a   v e d o m i e

1. Podanie žiadosti o dotáciu Program obnovy dediny

K bodu 11/ OZ prijíma uznesenie č. 202/13 – OZ

O b e c n é  z a s t u p i t e ľ s t v o

C/    B e r i e   n a   v e d o m i e


1. Podanie žiadosti o dotáciu Kanalizácia a ČOV

K bodu 12/ OZ prijíma uznesenie č. 203/13 – OZ

O b e c n é  z a s t u p i t e ľ s t v o


B/  U k l a d á

· zistiť u občanov záujem o službu  TEATRO FIBER TV a  INTERNET od firmy  DTnet Detva s.r.o

· poslancom  pozvať  v stredu 30.10.2013 na 17:00 hodinu na Obecný úrad v  Stožku občanov ohľadom Jednoty dôchodcov.

· vyzbierať a zistiť záujem o mikulášske balíčky.

· konateľom firmy BETON BAU získať potrebné súhlasy vlastníkov  susedných  stavieb  a pozemkov pre zriadenie prevádzky predajne stavebného materiálu a  skladu  stavebného materiálu v objekte polyfunkčného domu

· Ekonómke Ing. Sabolovej dopracovať do rozpočtu opravu fasády na Ocú,  opravu mostíka a vyloženie mostíka.

· Poslancom skontrolovať komíny a ich funkčnosť vo svojich obvodoch.

C/    B e r i e   n a   v e d o m i e

· odstránenie zápachu pri bytovkách na Blatnej ulici

· podanú Žiadosť o súhlas so zriadením prevádzky stavebnín

· konanie akcie Mikuláš 2013

· konanie  Uvítania do života 2013









Jana Klimová

